# Trud (filla de Tor)

Trud (en nòrdic antic, Þrúðr "força"), de vegades esmentada amb l'anglicisme Thrud, és la filla del gran ans, Tor, de la mitologia nòrdica. Trud és també el nom d'una de les valquíries que serveixen cervesa als einherjar al Valhal·la (Grímnismál, estrofa 36). Totes dues poden o no ser la mateixa figura.

## Documents

Trud es documenta en les següents fonts:

### Edda poètica

Encara que el seu nom no es dona, a la Edda poètica al poema Alvísmál, en el qual la filla de Tor es promet amb un nan, Alvís, també pot ser reconeguda com a Trud.

### Edda prosaica

A la Edda prosaica, al llibre Skáldskaparmál (4) es diu que Tor es pot anomenar amb el kenning "pare de Trud" ("Fadir Þrúðar"). Eysteinn Valdason l'utilitza en el seu poema sobre Tor (2). El Skáldskaparmál (21) afegeix que la seva mare és Sif.
Al Ragnarsdrápa de Bragi Boddason, el ètun Hrungnir es diu "lladre de Trud" (Þrúðar þjófr). Però no hi ha cap referència directa a aquest mite en cap altra font. Al Skáldskaparmál (17), en el qual Snorri relata la lluita entre Tor i Hrungnir, esmenta una causa molt diferent, i al Haustlöng de Þjóðólfr de Hvinir, només es descriu la lluita sense donar la raó per a aquesta. Aquest poema representa dues escenes mitològiques pintades en un escut, el primer essent el segrest d'Íduna per part del gegant Þjazi. Margaret Clunies Ross suggereix que els dos episodis podrien ser complementaris, tant davant la sostracció d'una deessa per un gegant, el seu fracàs i la mort del segrestador. Un altre kenning pot al·ludir a aquest mite: Al Þórsdrápa d'Eilífr Goðrúnarson (18), Tor es diu "aquell que anhela ferotgement a Trud" (þrámóðnir Þrúðar).

### Pedra rúnica de Karlevi

Trud s'esmenta a la pedra rúnica de Karlevi del segle x a l'illa de Öland, Suècia, on es fa referència a un líder com l'"arbre de Trud".

## Kennings

El nom Trud podria ser utilitzat en kennings per líders com s'exemplifica a la pedra rúnica de Karlevi. El nom també s'utilitza en kennings per a les dones. Ormr Steinþórsson, per exemple, utilitza en el seu poema sobre una dona (4) el kenning "hrosta lúðrs gæi-Trud", que, d'acord amb Anthony Faulkes, es pot representar com la "guardiana de la caixa de malta (tub) o el recipient de cervesa".

## Referències modernes

Thrud apareix com un personatge important en la novel·la de fantasia per a joves Erik Menneskesøn, de Lars-Henrik Olsen.

## Notes

* ↑ «Macià Riutort i Riutort: ÍSLENSK-KATALÓNSK ORÐABÓK LVI – DICCIONARI ISLANDÈS-CATALÀ LVI». [Consulta: 2 juny 2024]. «Þrúður <f. Þrúðar, no comptable>: 1. <MITOL> Þrúðr f, Trud f, filla del déu Tor»
* ↑ Lindow (2001:291).
* ↑ Simek 1987
* 1 2 Clunies Ross 1994, p. 114.
* ↑ Entry Öl 1 in Rundata 2.0 for Windows.
* ↑ Faulkes 1998, p. 297.

## Referències

* Clunies Ross, Margaret (1994). Prolonged Echoes. Old Norse Myths in medieval Northern Society. Vol. 1: The myths. Odense: Odense University Press. The Viking Collection; vol. 7. ISBN 87-7838-008-1.
* Faulkes, Anthony (1998), edition of: Snorri Sturluson. Edda. Skáldskaparmál. 2. Glossary and Index of Names. London: Viking Society for Northern Research. ISBN 0-903521-38-5.
* Lindow, John (2001). Norse Mythology: A Guide to the Gods, Heroes, Rituals, and Beliefs. Oxford University Press. ISBN 0-19-515382-0.
* Rundata 2.0 for Windows.
* Simek, Rudolf (1987). Dictionary of Northern Mythology. Translated by Angela Hall. Cambridge: D. S. Brewer, 1996. ISBN 0-85991-513-1.